नेपाली बक्सर विजयी
दक्षिण एसियाली प्रो बक्सिङ च्याम्पियनसिपको मुख्य इभेन्ट लाइटवेट ६१ केजी तौलमा नेपालका महेन्द्र चन्द ठकुरीले भारतका मुक्केबाज सुमित सिंहलाई अंकका आधारमा पराजित गरेका छन् ।
काठमाडौँ — दक्षिण एसियाली प्रो बक्सिङ च्याम्पियनसिपको मुख्य इभेन्ट लाइटवेट ६१ केजी तौलमा नेपालका महेन्द्र चन्द ठकुरीले भारतका मुक्केबाज सुमित सिंहलाई अंकका आधारमा पराजित गरेका छन् ।क्लब फरेनहाइट ठमेलमा बिहीबार नेपाल प्रोफेसनल बक्सिङ कमिसन (एनपीबीसी) को तत्वावधानमा म्याक्स बक्सिङ प्रमोसनले उक्त च्याम्पियनसिप आयोजना गरेको थियो ।इलाइट बक्सिङ सिरिजका रूपमा रहने प्रो बक्सिङ च्याम्पियनसिपको को–मेन इभेन्ट सुपर लाइटवेट ६३ केजीमा बंगलादेशका जोयनुल इस्लामले नेपालका अजित मगरलाई अंकका आधारमा हराए । सुपर बेन्टमवेट (५५ केजी) मा नारायण भुजेल (तस्बिरमा) ले निसम घर्तीमगरलाई अंकका आधारमा हराए भने सुपरफेदर वेट (५८ केजी) मा अनिलकुमार पुनमगरले पेम्पा शेर्पालाई नकआउट गरिदिए ।वेल्टरवेट (६६ केजी)मा भरत चन्दले शिवलाल घर्तीमगरमाथि अंकका आधारमा सफलता पाए । विजेतालाई क्याप्टेन विजय लामा, एनपीबीसीका अध्यक्ष राजन प्रजापति, प्रमोसनका म्याक्स बस्नेतले नगद पुरस्कार प्रदान गरे ।